CELEX: 22010D0567
Language: et
Date: 2010-08-23 00:00:00
Title: 2010/567/EL: EL–Maroko assotsiatsiooninõukogu otsus nr 1/2010, 23. august 2010 , millega muudetakse Euroopa–Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel) protokolli nr 4 (mõiste „päritolustaatusega tooted” määratluse ja halduskoostöö meetodite kohta) artikli 15 lõiget 7

22.9.2010   
            
            
               ET
            
            
               Euroopa Liidu Teataja
            
            
               L 248/66
            
         EL–MAROKO ASSOTSIATSIOONINÕUKOGU OTSUS nr 1/2010,
   23. august 2010,
   millega muudetakse Euroopa–Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel) protokolli nr 4 (mõiste „päritolustaatusega tooted” määratluse ja halduskoostöö meetodite kohta) artikli 15 lõiget 7
   (2010/567/EL)
   ASSOTSIATSIOONINÕUKOGU,
   võttes arvesse Euroopa – Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel, eriti selle protokolli nr 4 artiklit 39,
   ning arvestades järgmist:
   
               (1)
            
            
               Euroopa – Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel) (1) (edaspidi „leping”) protokolli nr 4 (2) artikli 15 lõikega 7 lubatakse teatud tingimustel osalist tollimaksude või samaväärse toimega maksude tagastamist või nendest vabastamist kuni 31. detsembrini 2009.
            
         
               (2)
            
            
               Selleks et tagada selgus, majandusliku olukorra pikaajaline ennustatavus ja õiguskindlus, jõudsid lepinguosalised kokkuleppele pikendada lepingu protokolli nr 4 artikli 15 lõike 7 kohaldamisaega alates 1. jaanuarist 2010 kolmeks aastaks.
            
         
               (3)
            
            
               Lisaks tuleks Marokos kehtivaid tollimäärasid kohandada vastavalt Euroopa Liidus kohaldatavatele määradele.
            
         
               (4)
            
            
               Lepingu protokolli nr 4 tuleks seepärast vastavalt muuta.
            
         
               (5)
            
            
               Kuna lepingu protokolli nr 4 artikli 15 lõige 7 kaotas kehtivuse 31. detsembril 2009, tuleks käesolevat otsust kohaldada 1. jaanuarist 2010,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa – Vahemere piirkonna lepingu (millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Maroko Kuningriigi vahel) protokolli nr 4 (mõiste „päritolustaatusega tooted” määratluse ja halduskoostöö meetodite kohta) artikli 15 lõige 7 asendatakse järgmisega:
   
      „7.   Lõikest 1 olenemata võib Maroko järgmistel tingimustel kohaldada tollimaksude või samaväärse toimega maksude tagastamise või nendest vabastamise korda päritolustaatuseta materjalide puhul, mida kasutatakse päritolustaatusega toodete valmistamiseks, välja arvatud harmoneeritud süsteemi gruppidesse 1–24 kuuluvate toodete puhul:
      
                  a)
               
               
                  harmoneeritud süsteemi gruppidesse 25–49 ja 64–97 kuuluvate toodete puhul säilitatakse 4 % tollimaks või Marokos kehtiv maksumäär, kui see on madalam;
               
            
                  b)
               
               
                  harmoneeritud süsteemi gruppidesse 50–63 kuuluvate toodete puhul säilitatakse 8 % tollimaks või Marokos kehtiv maksumäär, kui see on madalam.
               
            Käesolevat lõiget kohaldatakse 31. detsembrini 2012 ja seda võib ühisel kokkuleppel läbi vaadata.”
   
   Artikkel 2
   Käesolev otsus jõustub selle vastuvõtmise päeval.
   Seda kohaldatakse alates 1. jaanuarist 2010.
   
      Brüssel, 23. august 2010
      
         
            EL-Maroko assotsiatsiooninõukogu nimel
         
         
            eesistuja
         
         C. ASHTON
      
   
   
      (1)  EÜT L 70, 18.3.2000, lk 2.
   
      (2)  ELT L 336, 21.12.2005, lk 3.